Сам маэстра скончыў у свой час “на выдатна” музычную школу ў Целяханах, потым “на выдатна” музычнае вучылішча ў Баранавічах і Беларускую дзяржаўную акадэмію музыкі – “на выдатна” і ў 2004 годзе – магістратуру БДАМ. Ён стаў першым беларускім акардэяністам, які ўвайшоў у Вышэйшую лігу мэтраў сусветнага акардэона і першым беларускім акардэяністам у гісторыі краіны, які стаў лаўрэатам Міжнароднага конкурса ў Клінгентале. “Залаты акардэон Расіі” Валерый Ковтун запрашаў яго – “залаты акардэон Беларусі”– на фестываль “Карнавал акардэона”, які праходзіць у Крамлёўскім палацы. А за перамогу ў Вышэйшай лізе мэтраў сусветнага акардэона Ігар Квашэвіч узнагароджаны медалём і граматай з прысваеннем звання лаўрэата Спецыяльнага фонду Прэзідэнта Рэспублікі Беларусь. Ён член журы рэспубліканскіх і міжнародных конкурсаў.